# Приручник за К‑налазач

Дирк
Дерфлингер
&Dirk.Doerflinger.mail;
Драган
Пантелић

    falcon-10@gmx.de

превод
2001
Дирк Дерфлингер
&FDLNotice;
25. 5. 2011.
КДЕ 4.7

К‑налазач је КДЕ‑ова алатка за тражење фајлова.

КДЕ
kdeutils
К‑налазач
нађи
тражи

## Увод

К‑налазач је алатка за тражење фајлова за КДЕ.

### Покретање К‑налазача

К‑налазач је алатка за тражење одређених фајлова на рачунару по имену, односно обрасцу имена, и другим атрибутима. На пример, могу се тражити фајлови задатог типа, или са задатим словима у имену фајла. К‑налазач можете покренути из К‑освајача (у режиму менаџера фајлова) избором Ctrl F Алатке Нађи фајл... из менија. Ако желите да користите К‑налазач као самосталну алатку, покрените га К‑извођачем.

## Тражење фајлова

### Језичак Име/локација

По покретању К‑налазача видећете сасвим једноставан прозор. Унесите име фајла који тражите у поље По имену:. Можете користити џокере, као и тачку-зарез за раздвајање више имена.

Изаберите фасциклу у којој ће се тражити уносом у поље Тражи у: или кликом на Прегледај... (скривене фајлове и фасцикле можете приказати и сакрити у дијалогу пречицом Alt. или F8), па притисните Enter или кликните на Нађи. Дугметом Заустави обустављате претрагу. Резултати претраге могу се сачувати као ХТМЛ или обичан текст, дугметом Сачувај као....

Ако је попуњено Укључи потфасцикле, биће претражени и све потфасцикле фасцикле коју сте изабрали. Ако укључите Разликуј величину слова, К‑налазач ће узети у обзир само фајлове код којих се тачно поклапа величина слова. Укључите опцију Прикажи скривене фајлове да и њих обухватите претрагом. Попуњавањем Користи индекс фајлова налажете да се користи индекс фајлова који се прави за наредбу `locate`, ради убрзавања претраге.

Можете користити следеће џокере у именима фајлова и фасцикли:

звездица (*)

  Звездица замењује произвољан број било којих знакова (чак и ниједан). На пример, потрага за `pera*` може наћи фајлове `pera`, `pera.png` и `pera_ne_sme_procitati_ovo.kwd`, док `per*.kwd` може наћи `periskop.kwd` и `pera_ne_sme_procitati_ovo.kwd`.

знак питања (?)

  Насупрот звездици, знак питања замењује тачно један знак, па ће `per?` наћи `pera`, али `pera?` неће наћи ништа, пошто се фајлови зову `pera` и `pera.png`. У образац можете ставити колико хоћете знакова питања, што ће поклопити тачно толико произвољних знакова.

скуп знакова ([...])

  Поклапа било који од знакова у угластим заградама.

Наравно, оба ова џокерска симбола можете употребити и у истом обрасцу.

Резултати претраге приказују се у пољу испод. Кликните десним на избор у овом пољу да добијете контекстни мени са мноштвом радњи над обухваћеним фајловима или фасциклама.

### Језичак Садржај

Тип фајла:

  Овде можете задати тип траженог фајла.

Садржи текст:

  Упишите реч или израз који треба да садрже тражени фајлови. Напомена: ако ово задате у великој фасцикли, или са попуњеним Укључи потфасцикле под језичком Име/локација, тражење може потрајати.

  Ова опција неће функционисати за све фајлове набројане под Тип фајла:. Подржани су само следећи типови фајлова:

  - текстуални фајлови, нпр. изворни код и фајлови `README`.

  - К‑ворд >= 1.2

  - К‑презентер >= 1.2

  - К‑спред >= 1.2

  - Опенофисов Писац

  - Опенофисова Презентација

  - Опенофисов Рачун

Разликуј величину слова

  Ако укључите ову опцију, К‑налазач ће тражити текст само у фајловима чија имена тачно поклапају задату величину слова. На пример, `PERA` ће поклопити само `PERA`, а неће `Pera`.

Регуларни израз

  Ако је инсталирана алатка К‑уређивач-региза (из `playground/utils` на Субверзијином серверу КДЕ‑а), имаћете и ову опцију на располагању. Ако је укључите, образац за претрагу постаје регуларни израз (скр. региз). Регуларни изрази су начин писања услова претраге, који могу бити врло сложени, али зато и врло моћни. Ако вам регуларни изрази нису познати, можете кликнути на дугме Уређивање да отворите К‑уређивач-региза. Ова алатка омогућава да графички изградите скуп услова, а затим ствара израз уместо вас.

  К‑уређивач-региза је врло корисна алатка, која се поред К‑налазача може користити у многим другим КДЕ програмима. Више информација наћи ћете у оквиру сопствене помоћи К‑уређивача-региза.

Укључи бинарне фајлове

  Активира тражење у свим типовима фајлова, чак и онима који обично не садрже текст (попут програма или слика).

### Језичак Својства

Овде можете профинити претрагу. Од посебних профињења, можете изабрати:

Нађи све фајлове створене или измењене:

  Овде можете или унети два датума између којих су фајлови били створени или измењени, или задати временски период.

Величина фајла:

  Овде можете задати величину од које фајл не треба да буде већи или мањи.

Власник фајлова:, Власник је група:

  Овде можете задати корисничко име и групу.

## Заслуге и лиценца

К‑налазач

Ауторска права за програм:

### Програмери

- Мартин Хартиг

- Штефан Кулов &Stephan.Kulow.mail;

- Марио Вајлгуни &Mario.Weilguni.mail;

- Алекс Зепеда jazepeda@pacbell.net

- Мирослав Флидр flidr@kky.zcu.cz

- Хари Портен &Harri.Porten.mail;

- Дима Рогозин dima@mercury.co.il

- Карстен Пфајфер &Carsten.Pfeiffer.mail;

- Ханс Петер Бикер bieker@kde.org

- Валдо Бастијан &Waldo.Bastian.mail;

Ауторска права за документацију, © 2001 Дирк Дерфлингер &Dirk.Doerflinger.mail;

Превео Драган Пантелић falcon-10@gmx.de.

&underFDL; &underGPL;

## Инсталирање

### Како добавити К‑налазач

&install.intro.documentation;

### Захтеви

За успешан рад К‑налазача треба вам КДЕ 4.x.

### Компиловање и инсталирање

&install.compile.documentation;

&documentation.index;