# КППП‑ов чаробњак

## Покретање чаробњака

Чаробњак можете покренути са КППП‑овог почетног екрана. Покрените КППП преко К‑менија, где се налази у подменију Интернет као Алатка за модемски приступ Интернету.

Појавиће се следећи дијалог:

Почетни екран КППП‑а.
Почетни екран КППП‑а.

Почетни екран КППП‑а.

Вероватно на почетку неће бити никаквих ставки, па ћемо их сада додати.

Кликните на дугме Подеси... да отворите КППП‑ов дијалог за подешавање. Под језичком Налози изаберите Нови... да започнете постављање нове везе са Интернетом.

Дијалог ће вам понудити три избора: Чаробњак, Ручно постављање и Одустани.

Дијалог пита како желите да наставите...
Дијалог пита како желите да наставите...

Дијалог пита како желите да наставите.

Чаробњак

  Ако имате неки од распрострањенијих модема и провајдер је неки од већих у вашој држави, чаробњак ће вероватно одмах моћи да постави радну везу са Интернетом. Покушајте прво овако, пре него што пређете на ручно постављање.

Ручно постављање

  Ако не успете са чаробњаком, или просто желите сами да наместите све, изаберите ово. Чаробњак је тренутно од користи само за мањи број држава и интернет провајдера.

Одустани

  Изаберите ако не желите заиста сада да поставите нови налог. Дијалог ће нестати и вратићете се на екран бирача као пре покретања чаробњака.

За потребе овог поглавља претпоставићемо да сте изабрали Чаробњак, док ће ручно постављање кроз дијалог бити описано у каснијем поглављу.

## Остатак чаробњака

Први екран који видите садржи само уводни текст, који објашњава оно што сте прочитали у првом делу овог поглавља. Кликните на Напред да наставите даље.

Други екран тражи да изаберете државу у којој се налазите. Овде нису наведене све државе, па ако ваше нема на списку, мораћете да кликнете на Одустани и пређете на постављање путем дијалога.

На следећем екрану даје се избор интернет провајдера познатих КППП‑у, према држави коју сте претходно изабрали. Поново, ако ваш провајдер није овде наведен, мораћете да кликнете на Одустани и пређете на постављање преко дијалога.

Затим вам се тражити да унесете корисничко име и лозинку за повезивање на Интернет. Имајте на уму да код неких провајдера ово није исто као корисничко име и лозинка за поштански налог, па проверите да ли користите праве. Кликните на Напред да наставите.

Следећи екран даје могућност уписивања посебних префикса за телефонирање, ако су неопходни. На пример, ако морате да бирате 0 за спољашњу линију, или префикс којим можете искључити чекање на позив. Кликните на Напред да наставите.

То је све! Ако желите да промените неки од избора, можете се кретати кроз дијалог дугмадима Назад и Напред. Пошто сте задовољни избором, кликните на дугме Заврши да окончате поступак.

Наравно, све ове поставке можете касније уредити, у дијалогу за подешавање КППП‑а.