# KPPP‑ov čarobnjak

## Pokretanje čarobnjaka

Čarobnjak možete pokrenuti sa KPPP‑ovog početnog ekrana. Pokrenite KPPP preko K‑menija, gde se nalazi u podmeniju Internet kao Alatka za modemski pristup Internetu.

Pojaviće se sledeći dijalog:

Početni ekran KPPP‑a.
Početni ekran KPPP‑a.

Početni ekran KPPP‑a.

Verovatno na početku neće biti nikakvih stavki, pa ćemo ih sada dodati.

Kliknite na dugme Podesi... da otvorite KPPP‑ov dijalog za podešavanje. Pod jezičkom Nalozi izaberite Novi... da započnete postavljanje nove veze sa Internetom.

Dijalog će vam ponuditi tri izbora: Čarobnjak, Ručno postavljanje i Odustani.

Dijalog pita kako želite da nastavite...
Dijalog pita kako želite da nastavite...

Dijalog pita kako želite da nastavite.

Čarobnjak

  Ako imate neki od rasprostranjenijih modema i provajder je neki od većih u vašoj državi, čarobnjak će verovatno odmah moći da postavi radnu vezu sa Internetom. Pokušajte prvo ovako, pre nego što pređete na ručno postavljanje.

Ručno postavljanje

  Ako ne uspete sa čarobnjakom, ili prosto želite sami da namestite sve, izaberite ovo. Čarobnjak je trenutno od koristi samo za manji broj država i internet provajdera.

Odustani

  Izaberite ako ne želite zaista sada da postavite novi nalog. Dijalog će nestati i vratićete se na ekran birača kao pre pokretanja čarobnjaka.

Za potrebe ovog poglavlja pretpostavićemo da ste izabrali Čarobnjak, dok će ručno postavljanje kroz dijalog biti opisano u kasnijem poglavlju.

## Ostatak čarobnjaka

Prvi ekran koji vidite sadrži samo uvodni tekst, koji objašnjava ono što ste pročitali u prvom delu ovog poglavlja. Kliknite na Napred da nastavite dalje.

Drugi ekran traži da izaberete državu u kojoj se nalazite. Ovde nisu navedene sve države, pa ako vaše nema na spisku, moraćete da kliknete na Odustani i pređete na postavljanje putem dijaloga.

Na sledećem ekranu daje se izbor internet provajdera poznatih KPPP‑u, prema državi koju ste prethodno izabrali. Ponovo, ako vaš provajder nije ovde naveden, moraćete da kliknete na Odustani i pređete na postavljanje preko dijaloga.

Zatim vam se tražiti da unesete korisničko ime i lozinku za povezivanje na Internet. Imajte na umu da kod nekih provajdera ovo nije isto kao korisničko ime i lozinka za poštanski nalog, pa proverite da li koristite prave. Kliknite na Napred da nastavite.

Sledeći ekran daje mogućnost upisivanja posebnih prefiksa za telefoniranje, ako su neophodni. Na primer, ako morate da birate 0 za spoljašnju liniju, ili prefiks kojim možete isključiti čekanje na poziv. Kliknite na Napred da nastavite.

To je sve! Ako želite da promenite neki od izbora, možete se kretati kroz dijalog dugmadima Nazad i Napred. Pošto ste zadovoljni izborom, kliknite na dugme Završi da okončate postupak.

Naravno, sve ove postavke možete kasnije urediti, u dijalogu za podešavanje KPPP‑a.